Document ID: 31999R1637

KOMMISSIONENS FORORDNING (EF) Nr. 1637/1999
af 26. juli 1999
om fastsættelse for produktionsåret 1999/2000 af den minimumspris, der skal udbetales til producenterne, og den pris, som oplagringsorganerne skal betale ved opkøb af uforarbejdede tørrede figner, samt af produktionsstøtten for tørrede figner
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved forordning (EF) nr. 2199/97(2), særlig artikel 3, stk. 3, artikel 4, stk. 9, og artikel 9, stk. 8, og
ud fra følgende betragtninger:
(1) Datoerne for produktionsårene er fastsat i artikel 2 i Kommissionens forordning (EF) nr. 504/97 af 19. marts 1997 om gennemførelsesbestemmelser til forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager(3), senest ændret ved forordning (EF) nr. 1607/1999(4);
(2) kriterierne for fastsættelse af minimumsprisen og produktionsstøtten er fastsat i artikel 3 og 4 i forordning (EF) nr. 2201/96, og de produkter, for hvilke der fastsættes minimumspris og støtte, er angivet i artikel 1 og 2 i Kommissionens forordning (EF) nr. 1573/1999 af 19. juli 1999 om gennemførelsesbestemmelser til Rådets forordning (EF) nr. 2201/96 for så vidt angår krav til tørrede figner, der er omfattet af produktionsstøtteordningen(5); minimumsprisen og produktionsstøtten for produktionsåret 1999/2000 bør derfor fastsættes;
(3) kriterierne for fastsættelse af den pris, som oplagringsorganerne betaler ved opkøb af uforarbejdede tørrede figner, er fastsat i artikel 9, stk. 2, litra a), i forordning (EF) nr. 2201/96, og betingelserne for oplagringsorganernes opkøb og forvaltning af produkterne er fastsat ved Kommissionens forordning (EF) nr. 1622/1999 af 23. juli 1999 om gennemførelsesbestemmelser til Rådets forordning (EF) nr. 2201/96 for så vidt angår ordningen for oplagring af uforarbejdede tørrede druer og figner(6); opkøbsprisen for produktionsåret 1999/2000 for figner af den laveste kvalitet, der er defineret i bilag I til forordning (EF) nr. 1573/1999, bør derfor fastsættes;
(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
For produktionsåret 1999/2000 er:
a) den minimumspris, der er omhandlet i artikel 3 i forordning (EF) nr. 2201/96, 87,886 EUR pr. 100 kg netto ab producent for uforarbejdede tørrede figner
b) den produktionsstøtte, der er omhandlet i artikel 4 i nævnte forordning, 29,335 EUR pr. 100 kg netto for tørrede figner
c) den opkøbspris, der er omhandlet i artikel 9, stk. 2, i nævnte forordning, 58,444 EUR pr. 100 kg netto for uforarbejdede tørrede figner.
Artikel 2
Denne forordning træder i kraft den 1. august 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. juli 1999.

Labels: 3
2
17
19